目前認為最可信嘅講法係，多倫多呢個名應該係源於一個 Mohawk 文嘅字 tkaronto，意思係 ｢水入面有樹楝喺度嘅地方｣，原本係指多倫多以北 125 公里外，當地人會插木樁入水度起堤壩來捉魚嘅一個急流（今日嘅 Atherley Narrows）後來泛指成個湖（今日嘅 Lake Simcoe）法國人來到之後跟佢哋叫（但係少咗個 k）然後用同一個名叫嗰度開始嘅一條河（今日嘅 Humber River）再然後喺河嘅下游起咗座城堡（喺1759年已經被摧毀）又係用同一個名（但係個 a 變咗 o，即係串 Toronto）嗰個城堡嘅所在地就係而今嘅多倫多。